Puiki diena čiuožimui. Nei per karšta, nei per šalta.
Paskubėkit į kioskelį dešrainių ir karštos kakavos.
Ir atminkit, tai - paskutinis čiuožinėjimo sezono savaitgalis,
tad kuo greičiau susiraskit partnerį, nes skelbiame porinį čiuožimą.
Kaip jis galėjo?
Kur jis dingo? Negi išėjo namo?
Jaučiu įtampą.
Nutiko kažkas svarbaus. Žiūrim, nuo ko viskas prasidėjo.
O viskas prasidėjo prieš tris valandas…
PRIEŠ TRIS VALANDAS
Aš pats, ačiū. Esu pasakotojas, toks mano darbas,
tad galit čiuožti iš čia.
Taigi, prieš tris valandas.
Tik pažvelkit, kokie jie laimingi.
Mes tikrai laimėsim auksą
Juk čiuožiam kaip profesionalai
Nemandagu taip sakyt Bet mes nugalėsim visus
Esi puiki čiuožėja
Esi talentingas čiuožėjas
Štai pasirodo Brendenhamas Jis atliks dar niekam nematytą judesį
Jam gerai sekasi
Jis pašoka
- Ir nusileidžia? - Man pavyko!
Už tobulai atliktą trigubą šuoliuką teisėjai tau skiria
dešimt balų!
Dešimt iš dešimties
Kartoju dar kartą
Duodu tau dešimt iš dešimties
Dešimt iš dešimties
Tilerman lekia kaip vėjas
Ji atliks įspūdingą suktuką
Ar jai pavyks?
Ji sukasi, vaje
Ji apsisuko
Štai kaip reikia.
Už daug jėgų pareikalavusį atbulinį suktuką teisėjai tau skiria
dešimt balų!
Dešimt iš dešimties
Sakau tau atvirai Duodu dešimt iš dešimties
Keturgubas šuoliukas
Dešimt iš dešimties
- O Dieve. - Ji puiki čiuožėja
Dešimt iš dešimties
- Kvantinis šuolis - Dešimt
- Porinis kritimas - Dešimt
Dešimt
Dešimt iš dešimties
Kartoju dar kartą Duodu mums dešimt iš dešimties
Taip Duodu mums dešimt iš dešimties
Šaltoka. Galiu įkišt ranką tau į kišenę?
Pala! Nereikia! Atsiprašau.
Tik norėjau pasišildyt varvekliais virtusius pirštus.
Taip. Ne, suprantu, bet,
gal įsikištum juos į savo kišenę?
Taip. Žinoma. Turbūt mano pirštai - išdykėliai.
Kaip tau sekasi piešti?
- Puikiai. - Viskas taip blogai?
Taip. Žinai, ką? Nekalbėkim apie tai,
verčiau pakalbėkim apie porinį čiuožimą.
Jis vyks šiandien. Ką pasakysi? Taip? Ne?
Na, tai būtų pirmasis viešas mūsų jausmų demonstravimas čiuožykloje.
Viešas jausmų demonstra…
VIEŠAS JAUSMŲ DEMONSTRAVIMAS ČIUOŽYKLOJE
Čiuožkit iš čia.
Aš sutinku.
- Gerai. Aš irgi. Mes čiuošim! - Taip!
Tik pasikeisiu pačiūžas į didesnes.
- Šitos tiktų tik lėlei. - Taip, suprantu tave.
Tau jos irgi per mažos?
Kaip ir ne. Nespaudžia kojų.
Tiesiog norėjau tau pritarti.
Kaip sunku stovėti ant ledo.
Na, jums turbūt neįdomu žiūrėti, kaip Molė ir Brendanas stovi eilėje.
Jei bus kas nors įdomaus, aš jums pranešiu.
Viskas gerai! O dabar - į Brendenhamų viešbutį.
- Šiandien - įtempta diena. - „14.00 val. - pusryčiai.“
- Prašau. - Atlikta.
- „14.15 val. - priešpiečiai.“ - Priešpiečiai.
Šaunuolė, anksčiau laiko.
„15.30 val. - susitikimas su laikinuoju meru.“ Viskas paruošta?
Reikalas tas, kad Bitsė nori padaryt įspūdį laikinajam merui,
nes ji turi grandiozinių planų dėl to mulkio.
Jos žodžiai, ne mano.
Tad jos su Helen sugalvojo nediduką šou, kad laimėtų jo palankumą.
O Dieve!
Viskas paruošta. Radau du darbuotojus su geriausiais vaidybos įgūdžiais.
Jiems tereikia suvaidinti, kad esu geriausia bosė pasaulyje.
- Nieko čia sudėtingo. - Tu - auksas, ne kitaip.
Kas toliau? Kaip smagu. Nors vienas malonus dalykas.
„16.00 val. - atleisti Sonią iš registratūros.“
Primink, už ką tu ją atleisi?
- Ji pasiūlė svečiams nemokamą paslaugą. - Siaubas.
Kai rašau naują „Voverių ginčų“ knygą,
įkvėpimo randu visur.
Gilėse, riešutuose…
- Atėjo Abė. - Vėl?
Kiek ji gali skalbtis?
- Sveika, Abse. - Bičiuliai, ledai pajudėjo, mielieji!
- Kokie ledai? - Einu į savo pirmą atranką.
Papa Mailo delikatesų parduotuvės Naujajame Džersyje reklamai.
Teta Abe, šiandien prasideda naujas tavo gyvenimas.
Esu matęs Papa Mailo parduotuvės reklamas.
Jose skelbiama: „Nežinote, kas mes? Netrukus sužinosit.“
- Į kokį vaidmenį pretenduoji? - Antrosios pirkėjos!
Mes tau padėsim. Turiu galvoje šukuoseną, grimą ir balso apšilimą.
Šaunu. Būsiu dėkinga už bet kokią pagalbą.
- Jei jau esu čia, galiu išsiskalbti? - Žinoma, bet aš tau nepadėsiu.
Bičiuliai. Molė ir Brendanas nebestovi eilėje.
Molė gavo didesnes pačiūžas. Jau galima čiuožti.
Gal nori užkąsti?
Neatsisakysiu. Tau neatrodo, kad naujosios pačiūžos keistai kvepia?
Užuodžiu vyriškus kvepalus nuo kojų prakaito.
Moterų kojos irgi prakaituoja.
Mano mamos kojos žiauriai dvokia.
Ką tu, Mole? Ką tu, Brendanai?
- Sveika, Molse. - Sveikučiai.
Labas, Heizele. Labas, Šona. Sveiki, visi.
Ką tik atsitrenkėm į Henrį ir Džeikobą.
- Įčiuožėm į juos. Skaudžiai. - Tik pažvelkit.
Kažkas nusprendė pailsėti nuo nervų dėl piešimo pamokų.
Taip. Užsiknisau su šešėliavimu.
Viską išterliojau.
Negražiai nupiešei!
Nebandei pasinaudot šešėliavimo pieštuku?
Namuose turiu atsarginį, jei nori, galiu paskolinti.
Pala, tikrai? Būtų nuostabu! Ačiū!
Nežinojau, kad šešėlius irgi galima nupiešti.
Tai vadinama šešėliavimu.
Tokia piešimo technika.
Žiniai, šešėliavimas - įdomus dalykas.
- Tik reikia labai pasistengti. - Suprantu. Labai labai?
- Ko pageidautumėt? - Minutėlę.
Karštos kakavos su zefyrais man ir panelei, prašyčiau.
Dėkoju, gerasis pone.
Tik šįkart nepamiršk palaukti, kol atvės, Mole,
antraip vėl šauksi…
Nesąmonė! Aš nenutaisiau tokios minos.
Kokios minos? Aš nespėjau pamatyt. Gali nutaisyt? Labai graži.
- Dar nenutaisiau. - Taip, ne. Taip ir supratau.
Dabar jau nutaisei?
- Dar ne. - Taip.
Mere Lydsai, malonu pagaliau susipažinti akis į akį.
Ačiū, kad pasikvietėt. Iš čia atsiveria fantastiškas vaizdas.
O Dieve! Jums irgi patinka vaizdai? Mes esam vaizdų dvyniai.
P. Brendenham, jūs labai dosni. Bet aš negaliu priimti.
Olive, p. Brendenham dalyvauja svarbiame pokalbyje su…
Niekai. Aš visada randu laiko varguoliams.
Su šiais vaisiais mano šeima bus soti visą mėnesį. Ačiū.
Labai miela, bet nemanot, kad jai reiktų maitintis ne vien vaisiais?
P. Brendenham, jūsų arbata.
Kartu norėčiau jums padėkoti už tai, kad sumokėjot už mano žmonos gydymą.
Kaip praėjo gimdymas?
Gimė trynukai. Pavadinom juos jūsų garbei. Bitsė, Brendenas ir Hamas.
Nuostabu! Labai myliu vaikus, jie man visai nekelia pasibjaurėjimo.
Kur mes sustojom?
Gal aš jau eisiu. Matau, jūs labai užsiėmusi.
Ne. Visai neužsiėmusi.
P. Brendenham, atvežiau rankšluosčius, kuriuos norėjote paaukoti…
- Lauk iš čia! - Atsiprašau, p. Brendenham.
Kiek daug rankšluosčių.
Pati matau. Čia kas - viešas baseinas?
Neįtikėtina, kiek daug jums tenka skalbti.
Jūs naudojat regeneruotą vandenį?
Kiek žinau, mes vis dar naudojam žydrą vandenį.
Atleiskite, esu skalbimo fanatikas.
Mano šeima turėjo nedidukę skalbyklą Kvinse.
Labai įdomu.
Galėtumėt man aprodyti savo skalbyklą?
Labai norėčiau ją pamatyti.
- Jūs… rimtai? - Manau, jis rimtai.
Mielai. Apie skalby-lą išmanau viską.
- Sakėt „skalby-la“? - Man pasigirdo „skalby-la“.
Štai mano vaidmuo.
„Antroji pirkėja šypsodamasi atsikanda
sultingo sumuštinio su džiovinta jautiena.“
Turi kąsti ir šypsotis vienu metu?
Abei pavyks.
Ji visuomet atrodo laiminga, kai valgo mūsų maistą, bet aš nieko nesakau.
Vaje, nežinau. Kąsti ir šypsotis?
Didžiulis iššūkis aktoriui. Toks pat, kaip sceninė kova
arba kai esi 31-erių ir turi suvaidinti paauglę.
Gerai, pabandom. Kandi ir šypsaisi, vaidint paauglės nereikia.
Gerai, pasiruošę?
- Gerai. - Tipo, gerai „gerai“?
- Gal pabandyk dar kartelį. - Tik šįkart geriau.
Kažkaip ne taip. Tikrai kažkaip ne taip.
Žinai, ką? Gal pabandyk su tikru maistu.
- Gal užsisakom sumuštinių? - Sumuštiniai ir vaidyba? Nuostabi diena.
Brendanas Brendenhamas atliks triuką, kokio dar niekas niekada nebandė.
Trigubą bavarišką enčiladą.
Ir jis nenukrenta!
Dešimt taškų garantuotai!
Bet arenoje pasirodo Molė Tilerman.
Ar ji padarys tai, ką aš galvoju, kad ji padarys?
Retai kieno atliekamas aukštybinis šuoliukas be kritimo.
Ji sėkmingai jį atlieka!
Teisėjai skaičiuoja balus ir skiria jai…
- Aštuonis. - Ačiū…
Pala, sakei, aštuonis?
Taip, aštuonis. Pakankamai aukštas balas.
Tikrai? Mes juk visąlaik duodam vienas kitam dešimt balų.
Taip, bet tu pabaigoje susverdėjai, tad… aštuoni.
Liaukis tai kartojęs. Žinau, kad susverdėjau.
Sverdėti yra normalu. Maniau, kad mes linksminamės.
Nori linksmintis? Gerai.
- Labai gerai. Kitas šuoliukas. - Puiku.
Vienintelis toks šuniukiškas šuoliukas.
- Septyni balai. - Gal juokauji?
- Ką? - Septyni? Kodėl taip keistai elgiesi?
Keistai elgiuosi? Aš linksminuosi. Bet sakau tai, ką galvoju.
Tavo šuoliukui pritrūko artistiškumo. Štai kodėl.
„Artistiškumo“? Nieko sau.
Gerai, jei jau sakom tai, ką galvojam, manau, buvo nemandagu
užsakyti man kakavos, neatsiklausus manęs.
- O ko tu norėjai? - Kakavos,
tik be zefyrų.
- Kodėl? - Nes jie neskanūs.
Gerai, dabar pasielgei tikrai negražiai.
Prieš ką? Prieš zefyrus? O tu pasakei, kad man trūksta artistiškumo.
- Tu rėki ant manęs? - Ne, tik garsiai kalbu.
Padarysiu pertraukėlę. Išgersiu dar kakavos.
- Ką tik gėrei! - Ir dar išgersiu.
Su zefyrais.
Pristatau jums viešbučio rankšluosčių ir patalynės skalbimo skyrių.
Geriau, nei galėjau įsivaizduot. Gal aš sapnuoju?
Man labai pasisekė. Galima sakyt, aš čia gyvenu. Tai - mano šeima.
- Sveiki, p. Brendenham. - Sveikas, žmogau… bičiuli.
- Laba diena, p. Brendenham. - Ir tau labas.
- Debė. - Taip, Bredė. Kvailas vardas.
Nuostabi vandens ir burbuliukų simfonija.
Turbūt nereikėtų to sakyti. Jūs ir pati gerai žinote.
Taip. Bet galite tęsti.
Aš tai suprantu, kaip čia viskas veikia,
bet daugumai šių žmonių tai yra mįslė.
Tai…
- Skalbiam ir džiovinam - Tik pažvelkit.
- Dėmes muilu ir garais naikinam - Fantastika.
- Vieną partiją baigiam - Kaip čia viskas vyksta?
- Kitą pradedam - Paaiškink jam, Helen.
Išimi skalbinius iš vežimėlio Pakratai ir sudedi
Įberi skalbiklio, paspaudi mygtuką
- Ir leidi jiems suktis - Aišku.
Kai išsiskalbia Perkeli į džiovyklę
Tai - didžiulė mechaninė Automatinė mašina
Štai jie krenta žemyn
Iš viršaus į apačią
Daugybė žmonių pluša Nesudėdami rankų
Sulanksto kalnus skalbinių Sutvarko viską, kad būtų gražu
Skalbiam ir džiovinam Dėmes muilu ir garais naikinam
Vieną partiją pabaigiam Kitą pradedam
Iš džiovyklės išimti skalbiniai Lyginami garais
- Labai įdomu. - Tada dedami
- Ant besisukančių volų - Smagumėlis.
O tada jau galima juos lankstyt
- Gal norėtumėte ko nors išgerti? - Kokia nuostabi vieta
Man patinka žiūrėt Kaip jie krenta žemyn
Iš viršaus į apačią
Daugybė žmonių pluša Nesudėdami rankų
Sulanksto kalnus skalbinių
Minutėlę, o kas čia?
Dėmių šalinimo vieta Kur šalinamos dėmės
O dėmių būna visokių
Kečupas ant pagalvės Lūpų dažai ant užuolaidų
Trina ir trina Kol nelieka nė žymės
Čia dėmių šalinimo vieta
- Kur šalinamos dėmės - Kas čia vyksta?
O dėmių būna visokių
Kečupas ant pagalvės Lūpų dažai ant užuolaidų
Trina ir trina Kol nelieka nė žymės
Man čia labai patinka!
Keistuolis.
Skalbiam ir džiovinam Dėmes muilu ir garais naikinam
Vieną partiją pabaigiam Kitą pradedam
Galėčiau praleist čia visą dieną.
Galite būti tiek, kiek norite.
Tiesą sakant, norėjau su jumis aptarti verslo reikalus…
- Skalbykloje? - Norėjau sakyt, prie taurės, bet…
Galėtume pasiraitot rankoves ir kartu išskalbt vieną partiją.
- Ne. - Sutik.
Na, taip… Ne.
Sakyk „taip“.
Taip… Ne.
Ji sutinka. Bus smagu.
Atnešiu jums purvinų skalbinių.
Tuo tarpu…
TUO TARPU ČIUOŽYKLOJE…
Ką čia darot? Čiuožkit iš čia! Mikliai!
Dabar geriau. Ne.
Molse, galvojau, kad tu pasimatyme.
Mes su Brendanu susipykom. Pirmą kartą gyvenime.
Drama! Tai yra, apgailestauju.
- Kas atsitiko? - Tas ir yra, kad nežinau.
Vieną akimirką juokėmės. O kitą ėmėm šaukti vienas ant kito.
Gal mes tau galim padėti?
Na, pabūsim meilės detektyvėmis. Ir viską iš esmės išsiaiškinsim.
Antraip užmesiu Brendanui į sprandą, nes tu - mano draugė.
Ačiū, draugės.
Abe, štai tavo scenos partneris - sumuštinis su kumpiu.
Pajuokavau, su džiovinta jautiena.
Gerai, žmonės, tylos. Čia gimsta menas!
Marinuotų agurkėlių įdėjo?
- Įdėjo. - Nagi, Abse.
Gražiausias kąsnis ir šypsena.
Žiūrėkit.
Ji šypsosi? Kiek suprantu, ji turi šypsotis.
Šypsausi. Tokia mano šypsena.
Pabandyk atsikąsti dar kartą.
Teta Abe, pasistenk labiau.
Dabar atrodo, lyg nuogu užpakaliu būtum atsisėdus ant ežiuko.
Grubiai tu čia. Bet tiksliau nepasakysi.
Viskas gerai. Sakykit, ką galvojat.
Gerai, kad pasakei,
nes kaklą laikai kaip keista žąsis.
- Tiesa. - Nebūk panaši į žąsį.
Taip, jokių žąsų.
Gerai, pažaiskim vaidmenų žaidimą, kad viską išsiaiškintume.
- Aš būsiu Brendanas. Šona, tu būsi Molė. - Kodėl aš negaliu būti Molė?
Gerai, tu - Molė.
Ką pasakysi, pupa? Gal nori Padėkos dieną praleisti
- mano šeimos privačioje saloje? - Pala, ką?
Pupa, taip ar ne? Mama jau padengė stalą.
- Saloje sunku gauti lėkščių. - Heizele.
Atsiprašau, nesu turėjus turtingo vaikino. Ir apskritai vaikino.
- Aš pabandysiu. Molse. - Gerai. Sveikas, Brendanai.
Atleisk, kad buvau nemandagus.
Aš nepykstu. O kodėl buvai nemandagus?
Nes neturėjau tinkamo vyro pavyzdžio, be to, man - brendimo laikotarpis.
Gana tų kvailų žaidimų.
Gerai, prisiminkim viską iš naujo.
Gal nutiko kas nors keisto? Kas galėjo sugadint jam nuotaiką?
Viskas buvo labai gerai.
Na, aš norėjau pasikeist pačiūžas,
todėl eilėje stovėjom du kartus.
- Galbūt tai jį suerzino? - Kažin.
Be to, jam nepatiko, kad norėjau pasišildyt ranką jo kišenėje.
Gal jis pagalvojo, kad aš priekabiauju?
Kaip tu galėjai rodyt jam savo jausmus?
O gal jis susinervino, kad sutikom jus,
nes tikėjosi pabūti tik su manim?
- Nea, tikrai ne. - Mes juk tokios fainos.
Nieko nesuprantu.
Kas jam pasidarė? Juk tuoj prasidės porinis čiuožimas.
Na, mes nekokios meilės detektyvės, bet aš žinau, ką tau daryti.
Išsiskirti su Brendanu?
Mes tave suprasim. Gali susirasti geresnį vaikiną.
Ne, jai reikia pačiuožinėti ir prasiblaškyti. Eime, nagi.
Ir aš taip galvojau. Brendanas - geriausias.
Viskas gerai, negalvok. Tiesiog kąsk ir šypsokis.
Bandysim tol, kol tau pavyks.
Per mažas kąsnis.
Per didelis.
Per liūdna.
- Per daug susirūpinusi. - Lyg būtum užkietėjusiais viduriais.
Nebent tą ir norėjai parodyti.
- Mėgaukis jautiena. - Regis, įsikandai į pirštą.
Tikrai.
- Tu verki? - Truputį.
Net Danielis Dei-Liuisas to nesuvaidintų.
- Tu neteisi. - Jis gali suvaidinti bet ką.
- Galvok, ką kalbi. - Jūs teisūs. Pasakiau nesąmonę.
- Nuostabiausia diena gyvenime! - Taip, labai smagu.
Bitse, Sonia atėjo į ketvirtos valandos susitikimą.
- Pasakyk jai, kad… - Sveiki, Bitse.
Man sakė, kad norėjot pasikalbėti.
- Kur meras? - Kitame kambario gale.
- Jis tavęs negirdi. - Puiku.
- Tu atleista. - Tikrai? Bet už ką?
Nugirdau, kad praėjusį savaitgalį padarei vienai porai nuolaidą.
Ar tai tiesa? Ir nepamiršk, kad aš žinau.
Bitse, žiūrėkit, ką padariau. Palieskit, kokie sausutėliai rankšluosčiai.
Pauostykit. Ne, gerai pauostykit.
Taip. Kvepia rankšluosčiais.
Minutėlei atsiprašysiu, mere Lydsai,
turiu pasikalbėt su savo darbuotoja.
P. Brendenham, padariau nuolaidą tik todėl,
kad šis mielas veteranas su savo žmona
šventė auksines vestuvių metines.
Šaunuolė. Senolius reikia gerbti.
Kaip ir žmones iš rinkliavų būdelių. Jiems dažnai pasireiškia depresija.
Aš visad duodu jiems arbatpinigių. Jei neturiu grynųjų, bent sausainį numetu.
Visiškai su jumis sutinku.
Todėl ir pasiūliau Soniai… paaukštinimą
už jos… geranoriškumą.
- Pamaniau, kad mane atleidžiate. - Ne. Tu ne taip supratai.
Pasakiau: „Duokš penkis, esi paaukštinta.“ Dabar gali eiti.
Pala. Padažo dėmė? Turiu pažiūrėti.
Gali nieko nesakyti. Aš ją atleisiu.
Vis dar galvoji apie Brendaną? Ar tai reiškia,
kad tau smagu su draugėmis?
Atsiprašau. Taip.
Jūroje plaukioja ir kitų žuvų. Tunų, lašišų, upėtakių, pjūkliapilvių.
Kaip tau Džeikobas? Man jis visai nieko.
Jo mergina išsikraustė į Jonkersą, tad jis laisvas. Jie išsiskyrė.
Pala, taip ir yra. Viskas dėl Džeikobo.
Tikriausiai Brendanui sukilo pavydas, kad jis mane prajuokino.
Jis pamatė, kaip mes juokėmės
prie kioskelio, ir susinervino.
Buvai neištikima. Atsiprašau.
Ne, man nepatinka Džeikobas. Einu pas Brendaną ir viską paaiškinsiu.
Koks pavyduolis. Čiuožk pas jį.
Supykai, kad bendravau su kitu vaikinu, taip?
- Ką? - Galiu kalbėti ir juoktis,
su kuo noriu, nes nesu maža mergaitė.
Gal tu galvoji ir kitaip, bet esu jau suaugusi.
- Apie ką tu čia? - Pats žinai, apie ką.
Tu pavydi Džeikobui. Sėdi čia pasipūtęs su savo zefyrais,
nors žinau, kad tau nuo jų bloga.
Nieko man nebloga. Žiūrėk.
- Bloga. - Dar apsivemsi.
Pala, dovana man?
MOLEI NUO BRENDANO
Nuo tavęs? Brendanai, aš…
Tai - paskutinis čiuožinėjimo sezono savaitgalis,
tad kuo greičiau susiraskit partnerį, nes skelbiame porinį čiuožimą.
Kaip jis galėjo?
Kur jis dingo? Negi išėjo namo?
Labai ačiū už viską. Ir už šią sulankstytą paklodę.
Čia labai gražu. Tik pažvelkit į tą sietyną.
Taip. Pati jį išrinkau.
Jis - 150 metų senumo.
Tu pati 150 metų senumo.
Tikiuosi, mes pratęsime mūsų draugystę.
Pamenat, sakiau, kad Bitsė turi grandiozinių planų
dėl šito mulkio?
Kartoju, ne mano žodžiai.
Patys pažiūrėkit.
- Jūs man patinkate, Lydsai. - Ir jūs man.
Bet aš matau jus, ne tik kaip laikinąjį merą.
Na, aš jau turiu puikią žmoną.
Viešpatie brangiausias. Galite pasvajoti. Kalbu apie politiką.
Noriu, kad taptumėte tikru meru. Ne kažkokiu laikinu.
O aš norėčiau tapti jūsų rėmėja.
Privilegijuota rėmėja, žinoma.
Duosiu jums krūvą pinigų,
o jūs man padėsit siekti savų interesų.
- Kokių būtent? - Centrinio parko, žinoma.
Aš jį tiesiog dievinu.
Jo vabaliukus, žolę, laistymo sistemą. Fantastika.
Keista, kad apie jį prakalbote. Kaip tik su parko direktoriumi
Ouvenu Tilermanu ketiname pradėti naują kampaniją.
Tik paklausykit. Ji vadinsis „Aš širdelė parką“.
Kaip „Aš širdelė Niujorką“, bet parką. Tai bus nuostabu.
Suprantu.
Savo meile parkui ir maišu pinigų labai prisidėtumėt prie šios kampanijos.
Taip. Puiki mintis.
Labai norėčiau padaryt įtaką tam direktoriui.
Tai yra… prisidėt prie kampanijos.
Labai gerai, mes su jumis susisieksim. Dar kartą ačiū už šitą.
Ate.
Helen, išrašyk merijai sąskaitą už tą paklodę.
Kur tu, dėmesingas ir nervingas romantike?
Mikrofonas.
Sveiki. Labas. Galėčiau sekundei pasinaudot mikrofonu?
Mes juo leidžiam naudotis tik tada, kai tėvai neranda savo vaikų.
Aš nerandu savo vaiko.
Gerai. Sėkmės.
Brendanai Brendenhamai?
Tikiuosi, tu dar neišėjai, man reikia su tavim pasikalbėti.
Čia kalba Molė, jei ką. Tai yra, mama. Mama tavęs ieško, branguti.
Brendanai. Štai kur tu. Tu sugrįžai.
Ten takelis… Ar ėjai mišku? Gerai.
Lipk per tvorą. Noriu su tavim pasikalbėti.
Eikite. Eikite pas savo sūnų.
Čia parašyta, kad dauguma aktorių
atsikanda ir išspjauna, bet niekada nenuryja.
Kur tu buvai prieš dvi valandas, internete?
Dar kartelį. Tu gali.
Nežinau. Abejoju, ar tiek gali tilpti.
Kito kelio nėra. Nuo to priklauso mano ateitis.
- Bravo. - Tau pavyko.
Šaunuolė. Tu nugalėjai.
Mano agentas.
Sveiki, labas, sveiki.
Taip.
Supratau. Ne, supratau.
Taip, geriau.
Gerai. Viso.
Atrankos nebus.
Mailas antruoju pirkėju pasirinko papūgą Hermaną.
Abe, man labai gaila.
Papa Mailas dar nežino, ką prarado.
Apgailestauju, teta Abe. Nesu matęs, kad paukštis valgytų džiovintą jautieną.
Aš nė kiek nesijaudinu.
Agentas sako, kad Hermanas - labai svarbus,
tad jeigu dalyvauju tose pačiose atrankose, kaip Hermanas,
turbūt esu teisingame kelyje.
Labai džiaugiuosi, kad nenukabini nosies.
Kas vakarienei? Norėčiau spagečių.
- Prašau, noriu spagečių. - Turbūt juokauji.
- Sveikas. - Sveika.
Žinau, kodėl nenorėjai, kad kiščiau ranką tau į kišenę.
Joje buvo dovana.
Na, tu amžinai skundiesi, kad žymekliai nurieda tau nuo stalo,
tad pamaniau, kad kampuoti bus geriau.
Tu labai malonus.
Mole, aš visai nepavydėjau tam Džeikobui, žinok.
Tikrai? Tai kodėl elgeisi kaip koks,
atsiprašau, niurzga?
Nes nežinojau, ką reiškia „šešėliuoti“.
Tu rimtai? Ir todėl susinervinai?
Na, žinojau, kad visą savaitę vargsti su savo piešimu,
tad sugalvojau tave prablaškyti.
Todėl ir pasikviečiau į čiuožyklą.
Tada iškilo tas klausimas dėl šešėliavimo,
o aš nieko apie tai nesupratau.
Todėl man kilo abejonių, kad galbūt aš tau netinku.
- Brendanai. - Aš nieko neišmanau apie meną.
Visiškai nieko. O tu nusipelnei tokio, kuris viską apie tai suprastų.
Dar tie nesąmoningi kampuoti rašikliai.
- Iš tikrųjų tai jie skirti mažiukams. - O Dieve.
Ne, viskas gerai. Man jie labai patinka.
Brendanai, galiu tau pasakyti tiesą?
Žinoma. Turbūt. Blogiau jau vis viena nebus.
Aš nieko neišmanau apie tavo aitvarus.
Tikrai? Aitvarai yra gražūs ir nuostabūs.
Bet tai nieko baisaus.
Juk negali visko žinoti dešimtukui.
Svarbiausia, kad mes apie tai kalbamės.
Galima ir pasipykti.
Tai yra ženklas, kad verta kovoti dėl to, ką turi.
Jie susitaikė. Tokia akimirka reikalauja tinkamos dainos.
Atsiprašysiu. Praleiskit.
Ką gi, bičiuliai. Laikas parodyt, ką mokat.
Ten atėjo čiuožyklos viršininkė.
Ji nori su tavim pasikalbėti.
Patikėk, sakau ne todėl, kad bandyčiau tave išvilioti.
Na, jei jau taip sakai.
Tikrinu mikrofoną. Vienas, du.
Pala, kaip suprantu, tu norėjai mane išvilioti.
Niekas nežadėjo Kad bus lengva
Kartais nežinome, ką daryti Bet po nakties išaušta diena
Kai nukrentam Kas nors ištiesia ranką
Tavo akyse ryžtą matau
Dėl meilės verta kovot
Mano miela, patikėk
Dėl meilės verta kovot
Mano miela, nepasiduok
Jei nori amžinos meilės
Nebijok skausmo
Dėl meilės verta kovot
Vėjas kedena medžių lapus
Pro debesis saulutė šviečia
Žvaigždės aukštai danguje
Pritaria man
Tikra meilė reikalauja pastangų
Vien linksmybių ir džiaugsmo negana
Dėl meilės verta kovot
Mano miela, patikėk
Dėl meilės verta kovot
Mano miela, nepasiduok
Jei nori amžinos meilės
Nebijok skausmo
Dėl meilės verta kovot
Pala. Neradai čiuožyklos viršininkės?
Ji atrodė gerokai įpykusi. Verčiau eik ir susirask ją.
Dėl meilės verta kovot
Mano miela, patikėk
Jei nori amžinos meilės
Nebijok skausmo
Dėl meilės verta kovot
Viskas gerai, kas gerai baigiasi.
TAVO GRAŽUS BALSAS
Aš ant jūsų nebepykstu.
Skalbiam ir džiovinam Dėmes muilu ir garais naikinam
Vieną partiją pabaigiam Kitą pradedam
Kas čia vyksta?
Tai - didžiulė mechaninė Automatinė mašina
Dėmių šalinimo vieta Kur šalinamos dėmės
Nes dėmių būna visokių Kečupas ant pagalvės
Lūpų dažai ant užuolaidos
Trina ir trina Kol nelieka nė žymės
Skalbiam ir džiovinam Dėmes muilu ir garais naikinam
Vieną partiją pabaigiam, kitą…
Išvertė Laima Banionienė